**Hortobágy Község 5. sz. napirend**

**P o l g á r m e s t e r é t ő l**

**E L Ő T E R J E S Z T É S**

(a képviselő-testület 2023. július 6-ai rendkívüli, nyilvános ülésére)

**Tárgy:** Eljárást lezáró döntés az „*Építési beruházás VI. – GINOP-7.1.9-17-2018-00024*” tárgyban meghirdetett Kbt. 117. § szerinti nyílt közbeszerzési eljárás során

*Tisztelt Képviselő-testület!*

A fenti tárgyban kiírt közbeszerzési eljárás során az ajánlatkérő mind az eljárást megindító felhívásban, mind pedig az Ajánlati dokumentációban jelezte, hogy élni kíván a Kbt. 81. § (5) bekezdésben foglalt lehetőséggel, azaz az ajánlatok bírálatát mindegyik rész tekintetében az ajánlatok értékelését követően végzi el, amely azt jelenti, hogy az ajánlatkérő csak az értékelési sorrendben legkedvezőbb, illetve a következő legkedvezőbb ajánlattevő tekintetében végzi el a bírálatot az adott rész tekintetében.

A fentiek nyomán elvégzésre került az ajánlatok részenként pontozása, mely alapján megállapításra került, hogy

* az I. rész tekintetében a legkedvezőbb ajánlatot a DUBA-SPED Kft., a következő legkedvezőbb ajánlatot a DYNAMIC ÚT Szállítási Korlátolt Felelősségű Társaság nyújtotta be;
* a II. rész tekintetében a legkedvezőbb ajánlatot a DUBA-SPED Kft., a következő legkedvezőbb ajánlatot a TÖMB 2002 Szolgáltató Korlátolt Felelősségű Társaság nyújtotta be;
* a III. rész tekintetében a legkedvezőbb ajánlatot a DUBA-SPED Kft., a következő legkedvezőbb ajánlatot a TÖMB 2002 Szolgáltató Korlátolt Felelősségű Társaság nyújtotta be.

Ajánlatkérő a fenti ajánlattevők tekintetében rendelt el hiánypótlást, akik közül azt egyedül az I. rész tekintetében a DYNAMIC ÚT Szállítási Korlátolt Felelősségű Társaság nem teljesített. A benyújtott hiánypótlásokkal kapcsolatban a DUBA-SPED Kft. tekintetében újabb hiánypótlást kellett elrendelni, mivel az I. rész tekintetében benyújtott szerződés aláírásához szükséges adatlap III. pontjában (szerződéstervezet 5.1. pontja) a kerekítés nem megfelelő alkalmazása miatt 1 Ft-os eltérést mutatkozott, a II. rész tekintetében benyújtott adatlap szintén III. pontjában ugyancsak 1 Ft-os eltérést mutat. Az ajánlattevő viszont ezen hiánypótlási felhívásnak nem tett eleget.

Az elrendelt számítási hiba javítására tekintettel a III. rész vonatkozásában a TÖMB 2002 Szolgáltató Korlátolt Felelősségű Társaságot is fel kellett hívni hiánypótlásra, mivel a szerződés aláírásához szükséges adatlap II-V. pontja nem felelt meg a számítási hiba javításában foglaltaknak.

Az elrendelt 2. sz. hiánypótlást a DUBA-SPED Kft. nem teljesítette. A Bíráló Bizottság tagjai ugyanakkor a Kbt. 71. § (10) bekezdést figyelembe véve a második hiánypótlás elmaradása miatt a korábban benyújtott szerződéskötéshez szükséges nyilatkozat tartalmát vették figyelembe, illetve áttekintették, hogy volt-e az ajánlatkérőnek valamilyen előírása a kerekítéssel kapcsolatban. Megállapításra került, hogy az ajánlattevő ajánlati ára az I. rész tekintetében nettó 7.979.887. HUF volt, melynek 5%-a (az előleg összege): nettó 398.994,35 HUF, az ajánlattevő által megadott adat pedig: nettó 398.995. HUF, azaz az ajánlattevő felfelé, a következő egész szám felé kerekített. Minthogy az ajánlatkérő nem írt elő semmilyen rendelkezést az ilyen esetben alkalmazandó kerekítésre, így azt a tényt, hogy a tört szám esetében a kerekítést a következő egész szám felé hajtotta végre, nem lehet a terhére róni.

A fenti ajánlattevő esetében ugyanakkor a II. résznél az ajánlati ár nettó 5.885.369. HUF, melynek 5%-a (az előleg összege): nettó 294.268,45 HUF, az ajánlattevő által az adatlapon megadott adat: nettó 294.267. HUF. Ezen rész tekintetében az eltérésnek az oka semmiképpen sem fakadhat kerekítésből, s az adatlapon megjelölt összeg nem egyezik meg a szerződéses (ajánlati) ár 5%-val.

A TÖMB 2002 Szolgáltató Korlátolt Felelősségű Társaság a hiánypótlási felhívásnak határidőben eleget tett.

A Bíráló Bizottság azt is megállapította, hogy részenként valamennyi érvényes ajánlatban szereplő ajánlati ár alatta marad az ajánlatkérő rendelkezésére álló pénzügyi fedezet összegének.

A fentiekre tekintettel a Bíráló Bizottság az alábbi javaslatokat terjesztette elő a döntéshozó képviselő-testület részére a III. rész tekintetében:

1. A döntéshozó nyilvánítsa a DUBA-SPED Kft-nek (4069 Egyek, Nefelejcs utca 11.) az I. részre vonatkozó ajánlatát érvényessé.
2. A döntéshozó nyilvánítsa a DUBA-SPED Kft-nek (4069 Egyek, Nefelejcs utca 11.) a II. részre vonatkozó ajánlatát a Kbt. 73. § (1) bekezdés e) pont alapján érvénytelenné.
3. A döntéshozó nyilvánítsa a DUBA-SPED Kft-nek (4069 Egyek, Nefelejcs utca 11.) a III. részre vonatkozó ajánlatát érvényessé.
4. A döntéshozó nyilvánítsa a DYNAMIC ÚT Szállítási Korlátolt Felelősségű Társaságnak (3300 Eger, Kistályai utca 18.) az I. részre vonatkozó ajánlatát a Kbt. 73. § (1) bekezdés d) és e) pontja alapján érvénytelenné.
5. A döntéshozó nyilvánítsa a TÖMB 2002 Szolgáltató Korlátolt Felelősségű Társaságnak (4220 Hajdúböszörmény, Polgári utca 13.) a II. részre vonatkozó ajánlatát érvényessé.
6. A döntéshozó nyilvánítsa a TÖMB 2002 Szolgáltató Korlátolt Felelősségű Társaságnak (4220 Hajdúböszörmény, Polgári utca 13.) a III. részre vonatkozó ajánlatát érvényessé.
7. A döntéshozó nyilvánítsa a fenti tárgyú közbeszerzési eljárás I. részét eredményessé.
8. A döntéshozó nyilvánítsa a fenti tárgyú közbeszerzési eljárás II. részét eredményessé.
9. A döntéshozó nyilvánítsa a fenti tárgyú közbeszerzési eljárás III. részét eredményessé.
10. A döntéshozó nyilvánítsa a fenti tárgyú közbeszerzési eljárás I. része nyertesévé a DUBA-SPED Kft. (4069 Egyek, Nefelejcs utca 11.) ajánlattevőt, ugyanis a nevéhez fűződik a legjobb ár-érték arányú ajánlat ezen rész tekintetében.
11. A döntéshozó nyilvánítsa a fenti tárgyú közbeszerzési eljárás II. része nyertesévé a TÖMB 2002 Szolgáltató Korlátolt Felelősségű Társaság (4220 Hajdúböszörmény, Polgári utca 13.) ajánlattevőt, ugyanis a nevéhez fűződik a legjobb ár-érték arányú ajánlat ezen rész tekintetében.
12. A döntéshozó nyilvánítsa a fenti tárgyú közbeszerzési eljárás III. része nyertesévé a DUBA-SPED Kft. (4069 Egyek, Nefelejcs utca 11.) ajánlattevőt, ugyanis a nevéhez fűződik a legjobb ár-érték arányú ajánlat ezen rész tekintetében.

A döntésnél a Kbt. 27. § (5) bekezdése szerint név szerinti szavazást kell alkalmazni.

Kérem a tisztelt Képviselő-testületet, hogy az előterjesztés megtárgyalását követően a határozati javaslatot elfogadni szíveskedjen.

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§-ára és a 60/2019. (VI. 28.) Hö. határozatára figyelemmel „*Építési beruházás VI. – GINOP-7.1.9-17-2018-00024*” tárgyban meghirdetett Kbt. 117. § szerinti nyílt közbeszerzési eljárással kapcsolatban a következő döntést hozza:

1. A DUBA-SPED Kft-nek (4069 Egyek, Nefelejcs utca 11.) az I. részre vonatkozó ajánlata érvényes.
2. A DUBA-SPED Kft-nek (4069 Egyek, Nefelejcs utca 11.) a II. részre vonatkozó ajánlata a Kbt. 73. § (1) bekezdés e) pontja alapján érvénytelen, ugyanis nem felelt meg az eljárást megindító felhívásban, a közbeszerzési dokumentumokban, valamint a jogszabályokban meghatározott feltételeknek.
3. A DUBA-SPED Kft-nek (4069 Egyek, Nefelejcs utca 11.) a III. részre vonatkozó ajánlata érvényes.
4. A DYNAMIC ÚT Szállítási Korlátolt Felelősségű Társaságnak (3300 Eger, Kistályai utca 18.) az I. részre vonatkozó ajánlata a Kbt. 73. § (1) bekezdés d) és e) pontja alapján érvénytelen.
5. A TÖMB 2002 Szolgáltató Korlátolt Felelősségű Társaságnak (4220 Hajdúböszörmény, Polgári utca 13.) a II. részre vonatkozó ajánlata érvényes.
6. A TÖMB 2002 Szolgáltató Korlátolt Felelősségű Társaságnak (4220 Hajdúböszörmény, Polgári utca 13.) a III. részre vonatkozó ajánlata érvényes.
7. Az „*Építési beruházás VI. – GINOP-7.1.9-17-2018-00024*” tárgyú közbeszerzési eljárás I. része eredményes.
8. Az „*Építési beruházás VI. – GINOP-7.1.9-17-2018-00024*” tárgyú közbeszerzési eljárás II. része eredményes.
9. Az „*Építési beruházás VI. – GINOP-7.1.9-17-2018-00024*” tárgyú közbeszerzési eljárás III. része eredményes.
10. Az „*Építési beruházás VI. – GINOP-7.1.9-17-2018-00024*” tárgyú közbeszerzési eljárás I. részének nyertese: DUBA-SPED Kft. (4069 Egyek, Nefelejcs utca 11.).
11. Az „*Építési beruházás VI. – GINOP-7.1.9-17-2018-00024*” tárgyú közbeszerzési eljárás II. részének nyertese: TÖMB 2002 Szolgáltató Korlátolt Felelősségű Társaság (4220 Hajdúböszörmény, Polgári utca 13.).
12. Az „*Építési beruházás VI. – GINOP-7.1.9-17-2018-00024*” tárgyú közbeszerzési eljárás III. részének nyertese: DUBA-SPED Kft. (4069 Egyek, Nefelejcs utca 11.).

**Határidő:** azonnal

**Felelős:** Jakab Ádám András polgármester

**Hortobágy, 2023. július 4.**

Jakab Ádám András

polgármester

Az előterjesztést törvényességi szempontból ellenőrizte:

dr. Koroknai-Bokor Erzsébet

kirendeltség-vezető